Diari Oficial de la Generalitat Valenciana


Sumari del DOGV 3958, del 13-03-2001 (2001/1995)

Notificació de la Resolució del director del Centre de Desenvolupament Marítim, de data 08.11.2000.
---------------------------------------------------------------------------------------------------

### Dades del document

Número de DOGV
:   3958

Data del DOGV
:   13-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1995


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la Resolució del director del Centre de Desenvolupament Marítim, de data 08.11.2000. [2001/X1995]
  
No havent pogut notificar al senyor Francisco Martí Lluch en representació de Simar, SL, al domicili conegut per aquesta administració, la Resolució del director del Centre de Desenvolupament Marítim, de data 8 de novembre de 2000, per la qual se'l dóna de baixa en l'ocupació de la caseta núm. 9N per a ormeigs de pesca al port de Xàbia, i d'acord amb el que estableix l'article 59.4 de la Llei 30/1992, de 26 de novembre, de RJAAPP i del PAC, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de la citada resolució perquè el present anunci servisca de notificació a l'interessat.
  
«Vist escrit presentat pel senyor Francisco Martí Lluch, en representació de Simar, SL, mitjançant el qual renuncia a l'ocupació de la caseta per a ormeigs de pesca al port de Xàbia, que li va ser assignada el 26 de juny de 1995.
  
Vist informe emés pel Servei d'Explotació i Conservació de Ports, pel qual s'indica que la caseta núm. 9N del port de Xàbia va ser desallotjada pel senyor Francisco Martí Lluch amb data 1 de juliol de 2000.
  
Vistos els articles 90 i 91 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons els quals qualsevol interessat podrà desistir de la seua sol·licitud o, en el cas que no estiga prohibit per l'ordenament jurídic, renunciar als seus drets, i l'administració acceptarà de pla el desistiment o la renúncia i declararà conclús el procediment, llevat que s'haguera presentat tercers interessats en l'expedient que insten la continuació d'aquest en el termini de deu dies, des que foren notificats del desistiment.
  
Atés que en el present supòsit no concorren tercers interessats en l'expedient.
  
Fent ús de les atribucions que concedeix al director del Centre de Desenvolupament Marítim l'article 32 del Decret 110/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Acceptar, amb efectes des de l'1 de juliol de 2000, la renúncia formulada pel senyor Francisco Martí Lluch, en representació de SIMAR I, SL, a l'ocupació de la caseta núm. 9N per a ormeigs de pesca al port de Xàbia, que li va ser assignada el 26 de juny de 1995.
  
Aquesta resolució no és definitiva en via administrativa. Contra la qual es pot interposar recurs d'alçada davant del conseller d'Obres Públiques, en el termini d'un mes des de l'endemà de la notificació de la present. No obstant això, l'interessat pot utilitzar qualsevol altre recurs que estime oportú».
  
València, 8 de novembre de 2000.- El director del Centre de Desenvolupament Marítim: Francisco Pérez López.